題清芬閣
作者：周敦頤
朝代：宋

paragraphs: 風雅久淪落，哇淫肆自陳。
波瀾嗟已靡，汗漫□無津。
紛葩混仙蕊，誰可識清真。
先生李鄭輩，□態非擬倫。
後生不識事，愈非句愈珍。
至今桐廬水，相與流清新。
蟬聯十一世，奕葉扶陽春。
十年問御史，邂逅章江濱。
自慚無所有，衰嘆徒欣欣。
樽酒發狂笑，微言入典墳。
稍稍窺緒餘，每每露經綸。
因知相有術，源委本清淳。